Франсоа дьо Менар
Епиграма

Превод от френски: Пенчо Симов, 1978

chitanka.info

Това, което си написал пак,

е скрито под мъгла голяма;

творбата ти е само нощен мрак,

сред който ни звездица няма.

Опитай, малко светлина пръсни

сред тази тъмнина без смисъл —

оракул трябва, за да обясни

какво във същност си написал.

Ако красивата си мисъл ти

желаеш да запазиш скрита,

за откровения въпрос прости:

защо да млъкнеш не опита?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.